বাংলাদেশ শিশু অধিকার ফোরামের সভাপতি এমরানুল হক চৌধুরী ডয়চে ভেলেকে বলেন, ‘‘বাংলাদেশে শিশুদের নিয়ে ছোট-বড় ৩৫টি আইন আছে৷ কিন্তু এর একটি বা দু'টির বেশি মাঠ পর্যায়ের পুলিশ সদস্যরা জানেন না৷ আসলে এখন যে অবস্থা, তাতে শিশুদের নিয়ে বড় ‘মুভমেন্ট' দরকার৷ কারণ আমাদের দেশের আইন অনুযায়ী শিশুদের দেখার দায়িত্ব নারী ও শিশু মন্ত্রণালয়ের৷ কিন্তু এই মন্ত্রণালয়ে শিশুদের কোনো ‘ডেস্ক'-ই নেই৷ সারাদেশে নারী বিষয়টি দেখার জন্য কর্মকর্তা থাকলেও শিশুদের দেখার জন্য কোনো কর্মকর্তা নেই৷ পুলিশ যদি কোনো অন্যায় করে তাহলে দেখবে কে? এর জন্য তো লোকজন থাকতে হবে? আমাদের দেশে সে ধরনের কোনো ব্যবস্থাই তো নেই৷''